телевизионен канал „Россия-1“. Заедно със съпруга си Евгений Попов тя е водеща на най-популярното политическо токшоу в Русия „60 минути“, в което разпространява антиукраинска пропаганда и насърчава положителното отношение към анексирането на Крим и действията на сепаратистите в Донбас.
 В своето телевизионно предаване тя постоянно представя положението в Украйна по необективен начин, описвайки страната като изкуствена държава, поддържана военно и финансово от Запада и поради това — сателит на Запада и маша в ръцете на НАТО. Освен това тя принизява Украйна и свежда ролята ѝ до „модерна анти-Русия“. Нещо повече, тя често кани такива гости като Едуард Басурин, говорителя на военното командване на т.нар. „Донецка народна република“, и Денис Пушилин, ръководителя на т.нар. „Донецка народна република“. Гони от студиото гост, който не е съгласен с руските пропагандни тези, например с идеологията на „Руския свят“. Г-жа Скабеева изглежда осъзнава циничната си роля в руската пропагандна машина, заедно с тази на съпруга си.
 Следователно тя е отговорна за активната подкрепа или осъществяването на действия или политики, които подкопават или заплашват териториалната цялост, суверенитета и независимостта на Украйна, както и стабилността и сигурността в Украйна.
 28.2.2022 г.
 684.
 Alexander PONOMARENKO
 (Алексaндр Анатольевич ПОНОМАРEНКО)
 Дата на раждане: 27.10. 1964 г.
 Място на раждане: Белогорск, Украинска ССР
 Длъжност: Руски олигарх, председател на управителния съвет на международно летище Шереметиево
 Александър Пономаренко е руски олигарх и председател на управителния съвет на международно летище Шереметиево. Г-н Пономаренко е близък с други олигарси, свързани с Владимир Путин, както и със Сергей Аксьонов, лидер на т.нар. „Република Крим“ на територията на незаконно анексирания Кримски полуостров. Той участва във финансирането на дворцовия комплекс до Геленджик, който се счита, че се използва лично от президента Путин.
 Следователно той активно подкрепя материално или финансово вземащите решения лица в Русия, отговорни за анексирането на Крим и за дестабилизирането на Украйна.
 28.2.2022 г.
 685.
 Modest Alexeyevich KOLEROV
 (Модест Алексеевич КОЛЕРОВ)
 Дата на раждане: 12.4.1963 г.
 Място на раждане: Кимовск, Русия
 Длъжност: Съосновател и главен редактор на портала REGNUM, специализиран в постсъветската област. От 2005 г. до 2007 г. работи в президентската администрация.
 Пол: мъжки
 Модест Колеров е съосновател и главен редактор на портал REGNUM, който той използва за разпространяване на агресивни или пристрастни пропагандни послания срещу Украйна и за насърчаване на положително отношение към анексирането на Крим и действията на сепаратистите в Донбас. Той често описва Украйна като фашистка или неонацистка страна и прозападна марионетка. Той твърди, че Украйна е изкуствено създадена от Ленин и Сталин. Според неговите публикации Украйна дължи своята независимост на Русия и поради това няма право да бъде суверенна държава. Той заявява също, че Русия трябва да сложи край на съществуването на Украйна.
 Освен това той предлага Украйна да се подели между съседите ѝ и заплашва, че независима Украйна би била заплаха за Русия. Той активно агитира за признаването на т.нар. „Донецка народна република“ и „Луганска народна република“ и за повече руски действия в полза на сепаратистите в източната част на Украйна. Той отрича доказателствата за руската военна подкрепа за сепаратистите и описва мисията на ОССЕ в източна Украйна като пристрастна